**VŠEOBECNÉ OBCHODNÉ PODMIENKY**

**1. Predmet úpravy**

**1.1** Tieto  Všeobecné  obchodné  podmienky  (ďalej ako „**VOP**“) upravujú  práva  a  povinnosti  nájomcu sauny (ďalej len ,,**Zákazník**“) pri krátkodobom nájme mobilnej samoobslužnej sauny spolu s príslušenstvom (ďalej aj ako „sauna“), a práva a povinnosti organizácie Comorra Servis p.o.**,** so sídlom Športová 1, Komárno, IČO: 44 191 758, zapísanej v živnostenskom registri Okresného úradu Komárno pod číslom: 410-20169, ako výlučného vlastníka a prenajímateľa sauny. Tieto VOP sú súčasťou zmluvy o nájme hnuteľnej veci v zmysle ust. § 663 a nasl. Občianskeho zákonníka v znení neskorších predpisov, k uzatvoreniu ktorej dochádza medzi Comorra servis a Zákazníkom za podmienok v týchto VOP.

**1.2** Zákazníkom môže byť každá fyzická osoba vo veku minimálne 18 rokov spôsobilá na právne úkony alebo právnická osoba, ktorá prejaví záujem o krátkodobý prenájom sauny.

**1.3** Zákazník je oprávnený užívať saunu len v prípade, že súhlasí s VOP. Zákazníkovi sa odporúča vo vlastnom záujme oboznámiť sa s týmito VOP pred uskutočnením rezervácie. Pri opakovanej rezervácii je Zákazník povinný vždy sa oboznámiť s aktuálnym znením VOP. Comorra Servissi vyhradzuje právo jednostranne tieto VOP zmeniť, pričom zmena VOP je účinná odo dňa ich zverejnenia na internetovej stránke Comorra Servis-u. Zákazník svojím podpisom rezervačného formulára a VOP vyslovuje bezvýhradný súhlas s týmito VOP.

**1.4** Časti týchto VOP, ktoré upravujú práva Zákazníkov ako spotrebiteľov sa nevzťahujú na Zákazníkov, ktorých nie je možné považovať za spotrebiteľov. Spotrebiteľom je výlučne iba fyzická osoba, ktorá pri uzatváraní a plnení zmluvy alebo objednávky nekoná v rámci predmetu svojej podnikateľskej činnosti,  zamestnania alebo povolania.

**1.5** Ak je Zákazník spotrebiteľom, vzťahuje sa na neho ochrana podľa zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov, zákon č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov a iné predpisy upravujúce práva a povinnosti spotrebiteľa.

**1.6** Ak Zákazník nie je spotrebiteľom, vzťah medzi Zákazníkom a Comorra Servis sa spravuje ustanoveniami Obchodného zákonníka. Ustanovenia týchto VOP upravujúce práva Zákazníka, ktorí sú spotrebiteľmi, sa na Zákazníka, ktorý je podnikateľom nevzťahujú a nie je možné sa ich domáhať.

**1.7** Orgánom dozoru je Slovenská obchodná inšpekcia, Inšpektorát SOI pre Bratislavský kraj, Prievozská 32, P. O. BOX č. 5, 820 07  Bratislava 27, Odbor výkonu dozoru , tel. č. 02/58 27 21 72, 02/58 27 21 04 ,fax č. 02/58 27 21 70.

**2. Objednávka a uzatvorenie zmluvy**

**2.1** Rezerváciu Zákazník uskutoční vyplnením a odoslaním rezervačného formulára, ktorý sa nachádza na internetovej stránke [comorraservis.sk](http://www.pixxla.sk)

Vyplnením a odoslaním rezervačného formulára zákazník súhlasí s VOP.

**2.2** Po spracovaní rezervácie zákazník dostane potvrdenie o prijatí rezervácie na emailovú adresu a pokyny k platbe. Po obdržaní platby bude zákazník informovaný o obdržaní platby a dostane bližšie informácie k použitiu sauny a obdrží vstupný kód. Doručením potvrdzujúceho e-mailu o prijatí rezervácie dochádza k uzavretiu  zmluvy o nájme hnuteľnej veci medzi **Comorra Servis p.o.**a Zákazníkom.

**2.3** Odoslaním rezervačného formulára Zákazník vyhlasuje, že:

**2.3.1** je podľa platných predpisov Slovenskej republiky, prípadne krajiny svojho občianstva alebo rezidencie, oprávnený uzavrieť platnú Zmluvu;

**2.3.2** bude dodržiavať a plniť všetky pravidlá, povinnosti, a zásady užívania sauny uvedené v týchto VOP;

**2.3.3** Zákazník bol poučený o možnosti, podmienkach, lehote, postupe, právach a povinnostiach súvisiacich s odstúpením od Zmluvy;

**2.3.4** všetky údaje uvedené v rezervačnom formulári sú pravdivé, úplné a správne.

**3. Všeobecné podmienky**

**3.1** Uzatvorením Zmluvy Comorra Servis prenecháva Zákazníkovi do prenájmu saunu na vopred dohodnutý čas a cenu a za podmienok špecifikovaných v týchto VOP a Zákazník saunu prijíma do nájmu v dohodnutý čas a zaväzuje sa dodržať všetky podmienky stanovené vo VOP.

**3.2** Comorra Servisprenechá Zákazníkovi saunu v stave plne spôsobilom pre účely saunovania a oddychu, vyčistenú, vydezinfikovanú, pripravenú na užívanie Zákazníkom.

**3.3** Zákazník preberie saunu spolu s príslušenstvom (osušky, plachty) v poriadku a v stave plne spôsobilom pre účely saunovania a oddychu a zaväzuje sa saunu po skončení nájmu zanechať bez poškodenia a v stave, v akom ju do nájmu prebral.

**3.4** Ak si pri preberaní sauny Zákazník všimne akékoľvek poškodenie, poruchu alebo akúkoľvek vadu na saune, je povinný okamžite telefonicky kontaktovať Comorra Servisna tel. č. +421 911 105 008 a upovedomiť ho o tom.

**3.5** Zákazník sa zaväzuje používať saunu len na dohodnutý účel a to je saunovanie a oddych.

**3.6** Je prísne zakázané v saune fajčiť. Užívanie alkoholu alebo omamných látok je prísne zakázané v celom objekte.

**3.7** Zákazník v žiadnom prípade nesmie so saunou manipulovať, ani ju nijakým spôsobom presúvať alebo dvíhať.

**3.8** Zákazník zodpovedá za škody, ktoré na saune vznikli počas nájmu. Zákazník zodpovedá aj za škody spôsobené osobami sprevádzajúcimi Zákazníka, akokeby ich spôsobil on sám.

**3.9** Zákazník sa zaväzuje správať zodpovedne vo vzťahu ku dodržiavaniu bezpečnostných pravidiel. V prípade úrazu, je zákazník povinný okamžite privolať pomoc a nahlásiť danú udalosť Comorra Servis-u. Zákazník je Zároveň povinný prijať a vykonať všetky opatrenia smerujúce k predchádzaniu vzniku úrazu.

**3.10** Comorra Servis nezodpovedá za úrazy alebo nehody, zavinené v dôsledku nedodržiavania VOP. Zákazník uzatvorením nájomnej zmluvy čestne vyhlasuje, že jeho zdravotný stav je plne spôsobilý na saunovanie. Za prípadné zdravotné ťažkosti vzniknuté v dôsledku saunovania, nenesie Comorra Servis žiadnu zodpovednosť.

**3.11** Comorra Servis nenesie zodpovednosť za vzniknuté škody na osobnom majetku ani pri strate a poškodení šperkov, telefónov a iných osobných predmetov.

**3.12** **Skákanie z móla do vody je prísne zakázané! Kúpanie len na vlastnú zodpovednosť!**

**4. Cena za prenájom sauny**

**4.1** Ceny uvedené na stránke www.comorraservis.sk za prenájom sauny sú konečné.

**4.2** Konečná cena zahŕňa aj prípadné iné poplatky spojené s prenájmom sauny.

**5. Zmeny v dohodnutých podmienkach a ukončenie Zmluvy**

**5.1** Zákazník môže zmeniť zvolený termín alebo zrušiť rezerváciu a odstúpiť od Zmluvy najneskôr 48 hodín pred dohodnutým začiatkom nájmu sauny. Zákazník tak môže urobiť zaslaním emailu na : rezervacia@comorraservis.sk, alebo na telefónnom čísle od 8.00 do 15.30 hod.: +421 901 704 652

**5.2** V prípade odstúpenia od Zmluvy v uvedenej lehote bude Zákazníkovi vrátená celá výška ceny zaplatenej za prenájom sauny na základe registračného formulára v lehote najneskôr 14 dní odo dňa odstúpenia od Zmluvy.

**5.3** Comorra Servis je oprávnený jednostranne odstúpiť od Zmluvy najneskôr 24 hodín pred dohodnutým začiatkom nájmu sauny, v prípade, že Comorra Servis vyhodnotí údaje Zákazníka ako pochybné, nepravdivé, nesprávne či neúplné, je oprávnený jednostranne odstúpiť od Zmluvy kedykoľvek a to písomne na email Zákazníka zadaný pri rezervácii sauny.

**5.4** Zmluvu je možné ukončiť aj dohodou zmluvných strán.

**5.5** V prípade ukončenia Zmluvy pred uskutočnením dohodnutého nájmu v súlade s týmto článkom Comorra Servis vráti Zákazníkovi celú výšku ceny zaplatenej za prenájom sauny v lehote najneskôr 14 dní odo dňa platného ukončenia Zmluvy.

**6. Záverečné ustanovenie**

**6.1** Neuplatnenie akéhokoľvek práva alebo nároku podľa týchto VOP zo strany Comorra Servisneznamená zrieknutie sa alebo vzdanie sa týchto práv a takéto právo alebo nárok je Comorra Servisoprávnený si kedykoľvek uplatniť.

**6.2** Comorra Servis nezodpovedá za škody a ani prípadné nedodržanie záväzkov podľa Zmluvy a týchto VOP v prípade, ak ku škode alebo nedodržaniu záväzku došlo v dôsledku neodvrátiteľnej a nepredpokladateľnej udalosti (vyššia moc). Pre vylúčenie pochybností sa za vyššiu moc považujú aj akékoľvek obmedzenia prijaté alebo nariadené orgánmi verejnej moci v súvislosti s ochorením COVID-19.

**6.3** Ak by niektoré ustanovenie týchto VOP malo byť neplatným už v čase ich vydania, alebo ak sa stane neplatnými neskôr, nie je tým dotknutá platnosť ostatných ustanovení VOP. Namiesto neplatných ustanovení VOP sa použijú ustanovenia Občianskeho zákonníka, Obchodného zákonníka a ostatných platných právnych predpisov Slovenskej republiky, ktoré sú svojím obsahom a účelom najbližšie obsahu a účelu.

**6.4** Pre doručovanie elektronických správ (e-mail) platí, že elektronická písomnosť sa považuje za doručenú Zákazníkovi jej odoslaním do emailovej schránky adresáta. Pre doručovanie písomností platí, že zásielka sa považuje za doručenú aj v prípade, ak ju adresát odmietne prevziať, alebo aj v prípade, že si ju adresát vlastným zavinením alebo opomenutím neprevezme. V takom prípade sa považuje za doručenú uplynutím úložnej doby na pošte v trvaní podľa určenia odosielateľa a vrátením zásielky odosielateľovi, o čom musí odosielateľ preukázať nepoškodený dôkaz. Oznámenia doručované prostredníctvom doručovateľa – kuriérskej služby budú považované za doručené momentom prevzatia adresátom. V prípade neúspešnosti doručenia kuriérskou službou sa bude považovať za moment doručenia tretí deň po vykonaní prvého pokusu o doručenie, pričom vykonanie pokusu o doručenie sa preukáže vyhlásením doručovateľa – kuriérskej služby.